ABCลั่นปี 58 เทิร์นอะราวด์รายได้พุ่งผนึกพันธมิตรใช้พอยท์บัตรซื้อสินค้า
ABC เตรียมนำบริษัทเข้าสู่ปีแห่งการ "เทิร์นอะราวด์" ตั้งเป้าปี 58 กวาดรายได้ 3,000 ล้านบาท ชูธุรกิจอสังหาฯเป็นดาวเด่น
27 เม.ย. 2558


นางกันตพร ทองมั่น กรรมการผู้จัดการ บริษัท แอสเซท ไบร์ท จำกัด(มหาชน) หรือ ABC เตรียมนำบริษัทเข้าสู่ปีแห่งการ “เทิร์นอะราวด์” ตั้งเป้าปี 58 กวาดรายได้ 3,000 ล้านบาท ชูธุรกิจอสังหาฯเป็นดาวเด่น
พร้อมเดินหน้าพัฒนาที่ดินย่านหัวหินเป็นแหล่งท่องเที่ยว พร้อมจัดสรรที่โดยรอบแบ่งขาย คาดทำรายได้กว่า 2,700 ล้านบาท แถมรายได้จากธุรกิจอีคอมเมิร์ซอนาคตไกล ผนึกสถาบันการเงินชั้นนำใช้พอยท์จากบัตรรูดปรื้ดแลกสินค้าแบรนด์ดัง-ชำระค่าน้ำ-ค่าไฟ-ใช้เป็นส่วนลดซื้ออสังหาฯ ตั้งเป้าภายในปีนี้มี 10 สถาบันการเงินร่วมเป็นพันธมิตร ล่าสุดจับมือ BBL KTC และ BAY ร่วมให้บริการแล้ว